### 12.    Gebyr på skorstensfejerarbejde

**Åbent**

Sagsnr.: 326-2019-32095       J.nr.: 02.25.01           Dokumentnr.:
326-2019-296000

**Sagstype**

Beslutning

**Resume og sagens baggrund**

Kalundborg Kommune sørger for, at det lovpligtige
skorstensfejerarbejde tilbydes borgerne. Betalingen følger KLs vejledende
takster for skorstensfejning. Hidtil er der opkrævet yderligere 1% af
gebyrerne, idet skorstensfejerne selv bærer udgiften til indkøb af sodposer.
Det foreslås, at der herudover opkræves yderligere 2% af gebyrerne, mod at
skorstensfejerne også bortskaffer soden og bærer udgiften vedrørende
bortskaffelsen. Gebyrerne vil således være tillagt 3% i alt.

**Indstillinger**

Direktøren indstiller, at

1.    der fortsat
opkræves gebyrer for lovpligtigt skorstensfejerarbejde i henhold til KLs
vejledende takster samt 1% af gebyrerne til dækning af skorstensfejernes indkøb
af sodposer

2.    der med virkning
fra 1. januar 2020 opkræves yderligere 2% af gebyrerne for lovpligtigt
skorstensfejerarbejde til dækning af skorstensfejernes dækning af udgifter til
bortskaffelse af sod.

**Behandling**

Direktionen, Økonomiudvalget, Kommunalbestyrelsen

**Sagsfremstilling**

Kalundborg Kommune sørger for, at det lovpligtige skorstensfejerarbejde
tilbydes borgerne.

I henhold til skorstensfejerbekendtgørelsen (BEK 541 af 22.
maj 2017) kan kommunalbestyrelsen beslutte, at borgerne skal betale gebyr for
lovpligtigt skorstensfejerarbejde. Dette har hidtil har været tilfældet i
Kalundborg Kommune. Gebyrernes størrelse følger KLs vejledende takster for
skorstensfejning.

Gebyrerne for skorstensfejerarbejdet har været tillagt 1%,
idet skorstensfejerne selv bærer udgiften til indkøb af sodposer.

Det foreslås, at der herudover opkræves yderligere 2% af
gebyrerne, mod at skorstensfejerne også bortskaffer soden og bærer udgiften
vedrørende bortskaffelsen. Gebyrerne vil således være tillagt 3% i alt.

Tillæggene på hhv. 1% og 2% følger af KLs vejledende
takster.

Der er tale om beskedne beløb. F.eks. er gebyret i 2019 for
første skorsten indtil 10 m højde 106,04 kr. pr. år. 2% udgør 2,13 kr. Et andet
eksempel er en af kommunens større ejendomme, hvor der for 2019 betales ca.
17.000,00 kr. i gebyrer. 2% af dette udgør ca. 340 kr.

Gebyrerne opkræves via ejendomsskattebilletten og afregnes
til skorstensfejerne med fradrag af et opkrævningsvederlag til Kalundborg
Kommune på 5% af opkrævningsbeløbet.

**Økonomiske konsekvenser**

For Kalundborg Kommune vil stigningen i indtægten pr. år
udgør ca. 10.000 kr.

**Direktionens møde den 11.
november 2019:**

Anbefales.

**Økonomiudvalgets møde den 20.
november 2019:**

Anbefales.